Firmele care angajează şomeri cu vârsta mai mică de 25 ani sau persoane de peste 55 ani nu vor plăti pentru aceştia, timp de un an, contribuţii de asigurări sociale.



Facilitatea se aplică numai în cazul în care persoanele astfel angajate vor fi menţinute încă un an după expirarea facilităţii, a declarat premierul Victor Ponta, citat de Mediafax.



Patronii firmelor care vor angaja şomeri cu vârsta mai mică de 25 ani sau persoane de peste 55 ani nu vor mai plăti contribuţii la bugetele de sănătate, pensii şi şomaj.



Angajatul va achita contribuţiile aferente. Facilitatea este valabilă doar pentru angajator.



Guvernul Ponta a mai anunţat luni că plata TVA să se va face la încasarea facturii. Măsura se va aplica doar în cazul întreprinderilor cu o cifră de afaceri de maximum 500.000 euro şi este una dintre măsurile pentru redresarea economiei anunţate, luni, de premierul Victor Ponta.















